पाएं अपने शहर की ताज़ा ख़बरें और फ्री ई-पेपरडाउनलोड करें
गोला का मंदिर चौराहे पर बिना हेलमेट पकड़े गए युवक का यातायात पुलिस ने चालान कर दिया। युवक का कहना था, उसका हेलमेट दो दिन पहले ही टूटा है। इस समय दुकान बंद हैं, तो वह हेलमेट कहां से लाए। युवक की स्थिति देखते हुए पुलिस कप्तान ने कहा, नियम सबके लिए बराबर है। वह मदद नहीं कर सकते। आगे से चालान ना हो, इसके लिए उन्होंने उसे हेलमेट दिलवा दिया।
महाराजपुरा थाना क्षेत्र के डीडी नगर निवासी सोनू एमपीईबी में प्राइवेट वाहन चालक है। गुरुवार शाम वह ड्यूटी से लौटकर वापस घर जा रहा था। वह गोला का मंदिर चौराहे पर पहुंचा ही था, तभी यातायात पुलिस ने रोक लिया। दस्तावेज चेक करने के बाद हेलमेट मांगा तो उसने बताया कि दो दिन पहले ही हेलमेट टूट गया है। दुकान न खुलने के कारण वह हेलमेट खरीद नहीं पा रहा। जब पुलिस अफसरों ने चालान के लिए कहा, तो उसका कहना था कि उसकी सैलरी सिर्फ पांच हजार है रुपए। अगर वह रोजाना जुर्माना देगा, तो परिवार को क्या खिलाएगा?
एसपी से सोशल मीडिया पर शिकायत
पीड़ित ने मामले की शिकायत पुलिस कप्तान अमित सांघी से की। कप्तान ने कहा कि नियम सबके लिए बराबर हैं। अगर वह गलती में है, तो जुर्माना अदा करे। इस पर युवक ने 250 रुपए जुर्माने के दिए। युवक की परेशानी को देखते हुए कप्तान ने उसे 10 मिनट गोला का मंदिर चौराहे पर रुकने के लिए कहा। इसी बीच एक जवान नया हेलमेट लेकर युवक के पास पहुंचा और उसे सौंप दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn